Eyfi með ferna tónleika á Vesturlandi í næstu viku Í tilefni af fimmtugsafmæli sínu þann 17. apríl næstkomandi heldur Eyjólfur Kristjánsson , eða Eyfi eins og hann er betur þekktur , í mikla tónleikaferð um Ísland . Hann kemur á Vesturland næstkomandi mánudag , 28. mars , og verður með tónleika í Ólafsvíkurkirkju í Snæfellsbæ kl. 20.30 . Vesturlandið verður síðan þrætt næstu þrjá daga en Eyfi verður í Vatnasafninu í Stykkishólmi þriðjudaginn 29. mars , Grundarfjarðarkirkju miðvikudaginn 30. mars og í Gamla Kaupfélaginu á Akranesi fimmtudaginn 31. mars . Eyfi mun spjalla á léttum nótum við tónleikagesti og flytja öll sín þekktustu lög í bland við ýmislegt annað . Má þar meðal annars nefna slagarana “ Draum um Nínu , ” “ Álfheiði Björk , ” “ Daga , ” “ Ástarævintýri ( á Vetrarbraut ) , ” “ Ég lifi í draumi , ” “ Góða ferð , ” “ Danska lagið , ” “ Fiðrildi , ” og margt fleira .